লৌউ-শিংউ মন্ত্রালয়
কোভিদ-১৯ শন্দোরকপদা, নিংথম মহৈ-মরোংশিংগীদমক আই সি এ আরনা লৌমীশিংদা চেকশিনৱা হায়রি
কোভিদ-১৯ শন্দোরকপা অসিদা লৌমীশিংনা নিংথম মহৈ-মরোংশিং খাওবা, য়ৈবা অমসুং লীদুনা থম্নবা অমসুং য়োনবগী মতাংদা ইন্দিয়ান কাউন্সিল ওফ এগ্রিকচরেল রিছাসনা চেকশিনৱা পীরি :
মহৈ-মরোংশিং খাওবা অমসুং য়ৈবা
লৌউ-শিংউগী থবকশিং অসি অকক্নবা মতম অমগী মনুংদা পাংথোক্কদবা ওইবনা নিংথম মহৈ-মরোংশিং খাওবা, য়ৈবা অমসুং লীদুনা থম্নবা অমসুং য়োনবা অসি তঙাইফদনা তৌদবা য়াদ্রবা অমনি । অদুবু লৌমীশিংনা লাইচৎ অসি শন্দোরকপা থিংনবা অকনবা চেকশিন থৌরাং লৌখৎকদবনি । লৌমীশিংনা লৌবুক্ত থবক শুবা মতমদা অমগা অমগা লাপ্না লৈনগদবনি অমসুং চেকশিন থৌরাংগী থবকশিং ইনগদবনি ।
- অৱাং থংবা রাজ্যশিংদা হৌজিক গেহু লোকপা মতম য়ৌরক্লে । গেহু লোকপগী থবক তৌগদৌরবা লৌমীশিং অমসুং রাজ্যশিংগী মরক্ত মেছিনশিং থবক শুবগী অয়াবা পীরে অমসুং অকনবা চেকশিন-থৌরাং লৌখৎকদবনি ।
- হঙ্গাম অসি অনিশুবা খ্বাইদগী মরুওইবা নিংথম মহৈ-মরোংনি , খুৎনা লোকপা হৌরে অমসুং লেমহৌরিবশিং য়ৈবা হৌরে ।
- লেন্তিল, চুজাক অমসুং মোরোক লৌকপা হৌরে অমসুং চানা লোকপা মতম য়ৌরক্লে ।
- চু য়ানবা মতম য়ৌরে অমসুং খুৎনা চু থাবা মতমসু য়ৌরে ।
- মহৈ-মরোংশিং, উহৈশিং, মনা-মশিং , য়েরুম অমসুং ঙাগী থবকশিং পাংথোকপা মতমদা মীয়ামদগী লাপ্না লৈগদবনি অমসুং লু-নান্না থবক তৌগদবনি ।
- লৌবুক্ত লৌমীশিং অমসুং শিন্মীশিং থবক শুবা মতমদা ফিত ৪-৫ লাপ্না লৈনগদবনি ।
- থবক শুরিবা মীওই খুদিংমক মাক্স উপকদবনি অমসুং সাপোন্না মরক মরক্ত খুৎ হামগদবনি ।
- পোথাবা, চাক চাবা মতম, পোৎ হাপ্পা অমসুং থাবদা ফিত ৩-৪ থাপ্না লৈনগদবনি ।
- নোংমদা মী মশিং য়াম্না থবক শুনবা নেক্লোইদবনি ।
- য়ারিবমখি মশক খঙবা মীওইশিং খক নেক্কদবনি অমসুং চিংনবা মীওইশিং মরম চানা হংগদবনি ।
- মেছিন শীজিন্নবা মতমদা চংদ্রবা য়াদবা মীওইশিং খক শীজিন্নগদবনি।
- মেছিনশিং, গারিশিং অমসুং বোরা খাউশিং সেনিতাইজ তৌগদবনি।
- পোৎথোক মপৈ থম্বদা ফিত ৩-৪ লাপ্নগদবনি অমসুং মপৈ অমদা মীওই ১-২ থবক শুহনগদবনি ।
- চুজাক অমসুং লৈবাক হৱাই লোকপা মতমদা থ্রেসরশিং ফজনা শেংদোক্কদবনি ।
পোৎথোকশিং লিবা অমসুং য়োনবা
- কংহনবা, য়ৈবা, খপ্পা, অমোৎপা খন্দোকপা অমসুং হাঞ্জিনবা মতমদা মাক্স উপকদবনি অমসুং উফুল চংদনবা হোৎনগদবনি ।
- মহৈ-মরোশিং লিবা মতমদা মমাং চহিগী বোরা শীজিন্নরোইদবনি অমসুং চাদা ৫গী নিম মহিদা তিংলবা বোরা কংহল্লবা মতুংদা শীজিন্নগদবনি ।
- মহৈ-মরোংশিং লিবা মতমদা মাংজৌন্না অকনবা চেকশিন-থৌরাং লৌখৎকদবনি অমসুং দরকার লৈরবদি মমল খঙদোক্নবা হোৎনগদবনি ।
- কৈথেলদা য়োন্নবা পোৎ হাপ্পা অমসুং থাবা মতমদা য়াওরিবা মীওইশিং চেকশিন-থৌরাং মতিক চানা লৌখৎকদবনি ।
- মরু পুথোক্লিবা লৌমীশিংনা মরি লৈনব চে-চাং য়াওরগা মরু লৈগদবা কম্পেনি ফাওবা পুথোক-পুশিন তৌবগী অয়াবা পীরে অমসুং শেন লৌনবদা মতমদা চেকশিনগদবনি ।
- কাংলেন লৌরোক্কী ওইনবা মরু পুথোক্লিবা রাজ্য অমদগী মরু লৈরিবা রাজ্য অমদা পুবা অসি দরকার ওই । খুদম ওইনা অৱাংলোমদা এপ্রিলদা হুল্লিবা ষনগী মচিঞ্জাক ওইনবা নাপী মরু অসি খা ভারতকী রাজ্যশিংদগী পুরকপনি ।
- লৌবুক্তগী মনা-মশিং হকথেংন্না য়োনবদা চেকশিন-থৌরাংশিং লৌখৎকদবনি।
লৌবুক্ত হৌরিবা মহৈ-মরোংশিং
- গেহু হৌরিবা মফমশিংদা ইংবগী চাং চাংচৎতা লৈরিবা মরম্না লৌমীশিংনা এপ্রিল ২০ ফাওবা থেংথনা গেহু লৌকপা য়াগনি ।
- খা থংবা রাজ্যশিংদা হৌজিক নিংথম থাগী ফৌশিংদা নেক ব্লাস্ত তারিবা অসি লৌমীশিংনা চুনবা হিদাক কাপকদবনি ।
- করিগুম্বা ফৌ লোকপা মতমদা মতম চানা নোং চুরবদি মতোল থোকপগী কন্নবা চাদা ৫গী থুমহি কাপকদবনি ।
- হৌজিক হৈনৌ মহৈ য়ানবা মতমনি অমসুং নিউত্রিয়েন্ত মহিশিং কাপ্পা মতমদা চেকশিন-থৌরাং লৌখৎকদবনি।
- ফৌগী মতুংদা কালেনগী হাৱায় মখলশিং থাবা মতমদা য়েল্লো মোজাইক ভাইরস ঙাকথোক্নবা থবক পায়খৎকদবনি ।
ভারত সরকারগী কাংলোন মতুংইন্না মখাগী থবকশিং অসি কোভিদ-১৯গী অথিংবদগী কোমথোক্লে :
- i. ভেতেরিনারি হোস্পিতালশিং
- ii. মহৈ-মরোং লৈরিবা এজেন্সিশিং
(- এ পি এম সিগী মখাদা লৈবা মান্দিশিং
- লৌবুক্ত থবক শুরিবা লৌমীশিং অমসুং শিন্মীশিং
- ফার্ম মেছিনগী কস্তম হাইয়ারিং সেন্তরশিং
- হার, তিলহাৎ হিদাকশিং অমসুং মরু পুথোকপা অমসুং পেকেজ তৌবা ফার্মশিং
- লৌ য়ৈনবা মেছিনশিং অমসুং খুৎলায়শিং রাজ্যশিংগী মরক্ত চৎথোক-চৎশিন তৌনবা ।